laion/Wikipedia-Exotic huggingface dataset:
סידור ישרים

בגאומטריה קומבינטורית, סידור ישרים הוא מערכת מסומנת של ישרים במישור האוקלידי או הפרויקטיבי, שכל שניים מהם נחתכים. מערכות כאלה נלמדות באמצעות מודלים קומבינטוריים כגון סידורים של פסאודו-ישרים (ראו להלן). ההכללה לסידור של על-מישורים מופיעה בהקשרים שונים בגאומטריה אלגברית ובתורת החבורות, למשל בהצגות של חבורות קוקסטר. משפט Folkman-Lawrence מספק קשר בין סידורי ישרים (ופסאודו-ישרים) לבין מטרואידים. פסאודו-ישר הוא מסילה חלקה ופשוטה במישור, המשיקה באינסוף ובמינוס אינסוף לשני ישרים מקבילים. פסאודו-ישרים מאפשרים ללמוד את התכונות הקומבינטוריות של סידור ישרים, תוך הרפיה של אילוצים גאומטריים. כמה מהשאלות העיקריות בתחום זה נוגעות למידה שבה אפשר לממש סידור של פסאודו-ישרים באמצעות ישרים. סידור של פסאודו-ישרים הוא מערכת מסומנת של פסאודו-ישרים, שבה כל זוג פסאודו-ישרים נפגש בדיוק פעם אחת, ובה הם חוצים זה את זה. סידור שבו כל הפסאודו-ישרים נפגשים בנקודה אחת נקרא עפרון (pencil), והוא נחשב לטריוויאלי. סידור של פסאודו-ישרים משרה קומפלקס תאי שהקודקודים שלו הם התחומים המתקבלים מהוצאת הסידור מן המישור, והקשתות שלו מחברות תחומים שיש להם שפה משותפת (שאינה נקודה). שני סידורים שהקומפלקסים שלהם איזומורפיים נקראים איזומורפיים. נקודות החיתוך הן קודקודים של הסידור. קודקוד שנפגשים בו בדיוק שני פסאודו-ישרים הוא קודקוד פשוט; קודקוד שאינו פשוט הוא קודקוד מרובה. סידור שכל הקודקודים שלו פשוטים הוא סידור פשוט. ידוע שהלוגריתם של מספר הסידורים האפשריים של n פסאודו-ישרים חסום בין שתי כפולות חיוביות של n^2. סידור שבו כל אחד מהפסאודו-ישרים הוא מונוטוני בציר ה-x נקרא סידור אוקלידי. סידור אוקלידי שבו כל אחד מן הפסאודו-ישרים מקביל לציר ה-x בכל מקום פרט לסביבה של הקודקודים נקרא דיאגרמת תיילים (wiring diagram) או רשת מיון פרימיטיבית. כל סידור של פסאודו-ישרים איזומורפי לדיאגרמת תיילים. סידור של פסאודו-ישרים הוא בר-מתיחה (stretchable) אם הוא איזומורפי לסידור ישרים. כל סידור של עד 8 ישרים ניתן למתיחה, אבל יש סידור פשוט ב-9 פסאודו-ישרים שאינו כזה. כל סידור שהתאים שלו משולשים ומרובעים (ואפילו אם יש תא אחד גדול יותר -) הוא ניתן למתיחה. ההכרעה האם סידור פשוט ניתן למתיחה היא NP-קשה. כאשר מטילים סידור של פסאודו-ישרים על ישר קבוע, מתקבלת בכל נקודה של הישר תמורה של המסילות, המתארת את מרחקן המכוון מן הישר. התמורה משתנה על ידי החלפה של כמה מסילות סמוכות בכל קודקוד. התמורות המתקבלות באינסוף ובמינוס אינסוף מנוגדות זו לזו. הסתכלות פרויקטיבית מאפשרת להשלים את סדרת התמורות על ידי תמורות מנוגדות, והמעבר בחזרה למישור האוקלידי, הכרוך בבחירת "הנקודה באינסוף", משמעו חיתוך של מעגל התמורות במקום כלשהו. סדרה כזו של תמורות נקראת סדרה מותרת (allowable sequence). תהי p נקודה מחוץ לפסאודו-ישרים המרכיבים סידור A. ה-p-קמור של תת-סידור B כולל את הישרים ש-B מפריד ביניהם לבין p. משפט Helly ומשפט Tverberg עוסקים בהרחבת סידור פסאודו-ישרים נתון על-ידי פסאודו-ישר הנמצא ב-p-קמור של נקודה נתונה. סדרת המסעדן העצלן Euclidean arrangements of n pseudolines with one n-gon are stretchable, 2011
אנה קובאלצ'וק

אנה ליאונידובנה קובאלצ'וק (נולדה ב-15 ביוני 1977) היא שחקנית קולנוע וטלוויזיה רוסייה, זוכת פרס "הדמות הטובה" בפסטיבל המשפט הבינלאומי "חוק וחברה" על גילום הדמות הראשית בסדרת הטלוויזיה סודות החקירה. אנה קובאלצ'וק נולדה ב-15 ביוני 1977, בנוישטרליץ (גרמניה המזרחית), למשפחה של מורים. אמה של אנה ניהלה גן ילדים, אביה היה בצבא וסבה היה מנהל בית ספר. לאנה יש אח מבוגר בשם פאבל. בימי בית הספר התגוררה קובאלצ'וק בלנינגרד. השחקנית לעתיד בילתה גם חלקים מילדותה בירוואן ובמוסקבה. בבית הספר למדעים מדויקים, ובמיוחד מתמטיקה, היה המקצוע המועדף עליה. עם סיום בית הספר התיכון, קובאלצ'וק התכוונה להירשם למכון הפוליטכני של לנינגרד ללימודי קיברנטיקה. אבל לאחר זמן מה, היא בחרה בקריירת משחק ונרשמה למכון למוזיקה, תיאטרון וקולנוע של לנינגרד. במהלך לימודי התיאטרון, אנה הכירה את בעלה הראשון לעתיד, אנטולי אילצ'נקו. עוד כסטודנטית, היא השתתפה בלהקת תיאטרון בשם לנסובייט, שם הבמאי גנאדי טרוסטיאנצקי חיפש שחקנית שתגלם את הגיבורה הצעירה להפקתו "חולה דמיוני" על פי הקומדיה "Le Malade imaginaire" של מולייר. הצגת הבכורה של הופעתה התקיימה כמעט בבת אחת לאחר שקובאלצ'וק קיבלה את התעודה שלה, וכמעט במקביל לחתונתה. היא בוגרת האקדמיה לתיאטרון, מוזיקה וקולנוע בסנקט פטרבורג בשנת 1998. היא חברה בתיאטרון לנסובייט מאז 1998. הפופולריות של אנה הגיעה לאחר תפקידה בתור המפקחת מריה שבצובה בסדרה סודות החקירה (2001) עליו זכתה השחקנית בפרס והערכה רבה. לאחר צילומי העונה הראשונה של "סודות החקירה" התגלה כי השחקנית בהריון ועומדת ללדת. לאחר ששקלו את המצב הזה, החליטו יוצרי הסרט שלא להסתיר את הריונה של קובאלצ'וק; והתסריטאית ילנה טופילסקי התאימה בדחיפות את התסריט כך שהוא נוגע לחייה הפרטיים של הגיבורה שלה, המפקחת מאשה שסצובה, כך שיכלול התפתחות זו. ב-26 באוקטובר 2000 ילדה השחקנית את בתה זולוטה (שפירושה ברוסית "זהב"); סצנת ההנקה שלה את תינוקה נכללו לאחר מכן בטלוויזיה. בשנת 2005 גילמה אנה את מרגריטה במיני-סדרה שביים ולדימיר בורטקו, שזכתה לשבחים רבים, במיני סדרה "האמן ומרגריטה". בשנת 2000 אנה ילדה בת וקראה לה זולוטה. עם סיום צילומי "האמן ומרגריטה" ביוני 2005, הודיעה קובאלצ'וק על גירושיה מאנטולי אילצ'נקו. דבריה אושרו על ידי בעלה לשעבר, שגילם גם הוא תפקיד במיני סדרה. זמן קצר לאחר מכן החלה קובאלצ'וק לצאת עם איש העסקים אולג קפוסטין. לאחר שנתיים של יחסים הם התחתנו ב-1 בדצמבר 2007 בסנקט פטרבורג. כמתנת חתונה, אולג העניק לה סוס מרוצים גזעי. ב-30 באפריל 2010, ילדה השחקנית את בנה דובריניה. 2000–2018 - סודות החקירה, בתפקיד מריה שבצובה 2003 - המוזרויות של הפוליטיקה הלאומית 2004 - נגד הזרם, בתפקיד אנה 2004 - האחוזה, בתפקיד אלנה סמנובה 2005 - האמן ומרגריטה, כמרגריטה 2006 - שעת העומס בתפקיד יבגניה ארכיפובה 2008 - אדמירל, בתפקיד סופיה קולצ'אק 2008 - אני יכול לקרוא לך אמא? בתפקיד דריה סמנובה 2011 - פיוטר הגדול: הצוואה, בתפקיד אנסטסיה טרובצקאיה 2016 - על אהבה, בתפקיד תמרה 2020 - סודות החקירה: המאה הקודמת, מריה שבצובה. מדיה וקבצים בנושא אנה קובאלצ'וק בוויקישיתוף אנה קובאלצ'וק, ביישום טלגרם אנה קובאלצ'וק, ברשת החברתית אינסטגרם אנה קובאלצ'וק, ברשת החברתית VK אנה קובאלצ'וק, במסד הנתונים הקולנועיים IMDb (באנגלית) אנה קובאלצ'וק, באתר AllMovie (באנגלית) אנה קובאלצ'וק, במסד הנתונים הקולנועיים KinoPoisk (ברוסית) אנה קובלקצ'וק באתר Lifeactor.ru
סיב (פירושונים)

האם התכוונתם ל... סיב – קבוצת חומרים שמופיעים בצורה חוטית מתמשכת, או בדידה סיב – עיר בעומאן סיב – צמד מוזיקלי נורווגי סיו סב
אליפות ישראל בהיאבקות חופשית 2012

אליפות ישראל בהיאבקות חופשית נערכה בבאר שבע ב-14 בינואר 2012. אליפות ישראל בהיאבקות יוונית-רומית איגוד ההאבקות בישראל | תחרות | אליפות ישראל בוגרים, באתר איגוד ההאבקות בישראל
יחסי ארגנטינה–נורווגיה

יחסי ארגנטינה–נורווגיה הם יחסי החוץ בין ארגנטינה לנורווגיה. ההיסטוריה של ההגירה מנורווגיה לארגנטינה מתחילה עם הגעתו של הצייר יאן יאנסן, הידוע יותר בריו דה לה פלאטה בשם חואן באוטיסטה דניאל, שנולד ככל הנראה בסביבות 1580 ונחשב לאחד הציירים המשמעותיים ביותר בתקופה הקולוניאלית. בדרום אמריקה ההיספנית. הוא הגיע לבואנוס איירס בשנת 1605 בפקודת המושל הרננדו אריאס דה סאבדרה. כעבור כמה שנים התיישב בקורדובה שם התחתן עם איזבלה דה לה קמארה (בת של אחד ממייסדי העיר) ונפטר בסביבות 1660 באותו אזור. בימי נשיאותו של ברטולומה מיטרה, החלה הקמתם של ארגוני הגירה באירופה להביא מתיישבים אירופים למדינה. הדיפלומט הארגנטינאי בצרפת, מריאנו סוורו בלקרצ'ה, הוסמך לנהל משא ומתן על חוזה של ידידות, ניווט וסחר עם האיחוד השוודי-נורווגי, עליו חתם ב-6 ביולי 1873 עם הברון איידלסוורד. בשנת 1869 עזבו יותר מ-60,000 שוודים ונורווגים לארצות הברית, וארגנטינה השתדלה למשוך גם אליה את גלי ההגירה מהמדינות הסקנדינביות. מרבית המהגרים הנורווגים שנסעו לדרום אמריקה במחצית השנייה של המאה ה-19 ובתחילת המאה ה-20 התיישבו בארגנטינה, ואילו הקבוצה השנייה בגודלה הייתה בצ'ילה והשלישית בברזיל. בשנת 1920 היגרו מנורווגיה 1,700 איש, הרוב לארגנטינה. בין השנים 1906–1930 היגרו לארגנטינה 2,668 נורווגים. ההערכה היא שבין 5,000 ל-10,000 נורווגים היגרו לאמריקה הלטינית בין השנים 1820 ל-1940. בספטמבר 1967 ביקר בארגנטינה אולף החמישי, מלך נורווגיה, ובמרץ 2018 ביקרו בה האראלד החמישי, מלך נורווגיה, וסוניה, מלכת נורווגיה, לצד פקידים נורווגיים אחרים, בהם שר החוץ, שר המסחר, התעשייה והדיג, ומזכיר המדינה לנפט ואנרגיה, בנוסף למשלחת עסקית גדולה המונה למעלה מ-60 איש, בהם נשיא קונפדרציית הארגון הנורווגי, מנכ"ל נורווגיה אייר, ומנכ"ל סטטויל, חברת הנפט הנורווגית המובילה. כמו כן, בשנת 2016 ביקר בארגנטינה שר החוץ הנורווגי. היצוא הארגנטינאי לנורווגיה מורכב בעיקר מסחורות כמו פירות וירקות, יין, עור, מזון ונפט. נורווגיה מייצאת בעיקר דשנים ומוצרים כימיים אחרים, מכונות ומכשירים טכניים לארגנטינה. נורווגיה מחזיקה בארגנטינה שגרירות בבואנוס איירס. ארגנטינה מחזיקה בנורווגיה שגרירות באוסלו. מדיה וקבצים בנושא יחסי ארגנטינה–נורווגיה בוויקישיתוף State Visit to Argentina באתר royalcourt‏, 6 במרץ 2018 The king and queen of Norway visited Argentina באתר משרד החוץ הארגנטינאי שגרירות ארגנטינה בנורווגיה באתר משרד החוץ הארגנטינאי
אוסה אופות

אוסה אופות (באנגלית: Nsé Ufot) היא פעילה, מארגנת קהילתית ומנכ"לית "פרויקט ניו ג'ורג'יה", מוסד ללא כוונת רווח לתמיכה בבוחרים ופעולות משפטיות, שהוקם על ידי סטייסי אברמס בשנת 2013. מאמצי ההתארגנות של אופות בבחירות לנשיאות ארצות הברית 2020 בג'ורג'יה תרמו לכך שחבר האלקטורים של המדינה הלכו למפלגה הדמוקרטית. בשנת 2021 היא נבחרה לרשימת טיים 100 נקטס של מגזין טיים. אופות נולדה בניגריה וגדלה בדרום מערב העיר אטלנטה שבמדינת ג'ורג'יה בארצות הברית. אופות מציינת את חוויותיה כאזרחית אמריקאית כמניע למחויבותה להבטחת זכויות הבחירה. כשהייתה בת 14 היא שימשה כשליחה של בית הנבחרים בג'ורג'יה. היא למדה במכון הטכנולוגי של ג'ורג'יה ללימודי התואר הראשון שלה, שם קיבלה B.Sc בפסיכולוגיה בשנת 2002. לאחר מכן למדה בבית הספר למשפטים באוניברסיטת דייטון, שם קיבלה את תואר ה-J.D. שלה . אופות החלה את דרכה כעורכת דין תאגידית לפני שהפכה ללוביסטית למען זכויות עובדים. היא הייתה עוזרת המנהל של האגודה הקנדית למורי האוניברסיטאות, איגוד הסגל הגדול ביותר בקנדה, ובהמשך שימשה כלוביסטית בכירה וקצינת יחסי ממשל של האגודה האמריקנית לפרופסורים באוניברסיטאות. לאחר מכן היא הפכה למנכ"לית פרויקט ניו ג'ורג'יה, מוסד ללא כוונת רווח, שהוקם על ידי סטייסי אברמס כדי לחנך ולרשום מצביעים מקבוצות מיעוט אתניות בג'ורג'יה, והקרן הביצועית הנלווית לה, שתומכת ברפורמות להגברת המעורבות האזרחית של קהילות מיעוט אתניות. לפני הבחירות לנשיאות ארצות הברית 2020, פרויקט ניו ג'ורג'יה רשם מעל חצי מיליון אזרחי מדינת ג'ורג'יה להצבעה. 40 מתחת לגיל 40, אגודת בוגרי המכון הטכנולוגי של ג'ורג'יה טיים 100 נקסט, 2021 מדיה וקבצים בנושא אוסה אופות בוויקישיתוף "How Georgia's women of color beat voter suppression and saved democracy | Will Bunch". פילדלפיה אינקוויירר (באנגלית אמריקאית). 12 בנובמבר 2020. נבדק ב-2021-02-17. {{cite web}}: (עזרה) "2021 TIME100 Next: Nsé Ufot". טיים. נבדק ב-2021-02-17. "Nsé Ufot has ambitious goals for Georgia's voter rolls". The Fulcrum (באנגלית). 2020-01-24. נבדק ב-2021-02-17. "As she works to expand voting power, Nse Ufot brings art and culture to voting rights activism". Daily Kos. 14 ביוני 2019. נבדק ב-2021-02-17. {{cite web}}: (עזרה) "Turning Out the Vote in Georgia". הניו יורק טיימס (באנגלית אמריקאית). 2020-12-29. ISSN 0362-4331. נבדק ב-2021-02-17. "Nseabasi Ufot, Psy 02". www.gtalumni.org (באנגלית). נבדק ב-2021-02-17. "Inside the New Georgia Project, the Stacey Abrams org that's trying to register every POC in the state". Mic (באנגלית). נבדק ב-2021-02-18. "Meet five women who helped get out the vote in Georgia with Stacey Abrams". TheHill (באנגלית). 2020-11-06. נבדק ב-2021-02-18. "Alumni Association Honors Three Sciences Grads in Inaugural 40 Under 40 List | School of Biological Sciences | Georgia Institute of Technology | Atlanta, GA | Georgia Institute of Technology | Atlanta, GA". biosciences.gatech.edu. נבדק ב-2021-02-18.
אפורבה מהטה

אפורבה מהטה (באנגלית: Apoorva Mehta) הוא המייסד והמנכ"ל ההודי - קנדי של חברת משלוחי המצרכים Instacart. בשנת 2020 מהטה הפך למיליארדר בגיל 33. נכון לשנת 2021, שווי החברה שלו הוא 39 מיליארד דולר. מהטה נולד בשנת 1986 בהודו. הוא עבר עם משפחתו ללוב זמן קצר לאחר שנולד, ולאחר מכן לקנדה כשהיה בן 14. הוא סיים לימודי הנדסת חשמל באוניברסיטת ווטרלו. מהטה עבד כמהנדס עיצוב בחברות בלקברי וקוואלקום לפני שהצטרף לאמזון בשנת 2008. בהיותו באמזון עבד כמהנדס שרשרת אספקה. מהטה עזב את אמזון ועבר לסן פרנסיסקו בשנת 2010. בין 2010 ל-2012 הוא השיק 20 סטארטאפים, שכולם נכשלו. הוא הקים את Instacart בשנת 2012. עד שנת 2020 מהטה הפך למיליארדר בגיל 33 עם אחזקה של 10% בחברה שלו. בשנת 2021 הוערך ערכה של Instacart בסכום של 39 מיליארד דולר. מהטה נכלל ברשימת פורבס 30Under30 בשנת 2013. בשנת 2021 הוא נכלל ברשימת טיים 100 נקסט. "The One Thing Instacart's Now-Billionaire CEO Changed After 20 Failed Startup Ideas". Entrepreneur (באנגלית). 2020-11-16. נבדק ב-2021-04-15. "Who is Apoorva Mehta? Know the youngest billionaire of Indian-origin". cnbctv18.com (באנגלית אמריקאית). נבדק ב-2021-04-15. "Meet Apoorva Mehta, the founder of grocery delivery app Instacart, who's the newest member of the billionaires' club". GQ India (בIndian English). נבדק ב-2021-04-15. "Instacart's valuation doubles to $39 billion" (באנגלית). CNBC. 2021-03-02. נבדק ב-2021-04-15. "Instacart Survived Covid Chaos — But Can It Keep Delivering After The Pandemic?". פורבס (באנגלית). נבדק ב-2021-04-15. "Apoorva Mehta had 20 failed start-ups before Instacart". לוס אנג'לס טיימס (באנגלית אמריקאית). 2017-01-27. נבדק ב-2021-04-15. "Instacart founder Apoorva Mehta is now a billionaire, Forbes says". Business Insider. נבדק ב-2021-04-15. "Instacart Founder Apoorva Mehta Becomes A Billionaire After New Funding Round". פורבס (באנגלית). נבדק ב-2021-04-15. "2021 TIME100 Next: Apoorva Mehta". Time. נבדק ב-2021-04-15.
חדקן ירוק

חדקן ירוק (שם מדעי: Acipenser medirostris) הוא מין של דג סחוס גרמי ממשפחת החדקניים, המצוי בצפון האוקיינוס השקט מסין ורוסיה במזרח עד לקנדה ואלסקה במערב. הוא אחד משני מיני חדקניים המצויים לחופי קליפורניה לצד חדקן לבן. מבחינה טקסונומית החדקן הירוק קרוב לחדקן סחלין (Acipenser mikadoi). חדקן זה בעל חוטם מכופף וגמיש ולסתות בעלות שפתיים גדולות וחסרות שיניים. הוא בעל שורות לוחיות קשיחות לאורך גופו עשוי הסחוס עד הזנב, סנפיר גבי מעל הזנב וזנב ממוזלג ארוך. החדקן יכול להגיע לאורך של 210 סנטימטרים (6.9 רגל) ומשקל של 159 ק"ג, אך לרוב הוא קטן יותר. הפרט המבוגר ביותר תועד בגיל 42 אך נראה שהוא יכול לחיות גם על גיל 60 או 70 שנה. החדקן נפוץ לחופי הימים הממוזגים של צפון האוקיינוס השקט, במים מליחים ואף נודד לנהר רוג ונהר סקרמנטו דבמפרץ קליפורניה כדי להשריץ. החדקן מגשש עם זיפיו סמוך לקרקעית ומחפש טרף של דגים, חסילונים (בעיקר חסילוני Mysida) ותולעים טבעתיות. החדקן מצוי בסיכון עקב דיג להכנת קוויאר ועקב הקמת סכרים וייבוש נחלים בהם הוא התרבה. כיום המצב של החדקן התאזן עקב פעולות שימור אך הוא עדיין פגיע. מדיה וקבצים בנושא חדקן ירוק בוויקישיתוף חדקן ירוק, באתר ITIS (באנגלית) חדקן ירוק, באתר NCBI (באנגלית) חדקן ירוק, באתר FishBase (באנגלית) חדקן ירוק, באתר GBIF (באנגלית) חדקן ירוק באתר הרשימה האדומה של IUCN
חדקן סחלין

חדקן סחלין (שם מדעי: Acipenser mikadoi) הוא מין של דג סחוס גרמי, המצוי בצפון האוקיינוס השקט שבין חופי יפן, קוריאה, סין ורוסיה עד לים ברינג ומצוי גם במים מליחים ומים מתוקים בהם הוא מתרבה וניזון, בייחוד בנהר טומן. מבחינה טקסונומית חדקן סחלין הוא קרובו של החדקן הירוק הנפוץ גם במערב האוקיינוס השקט. מספר חוקרים הציעו לראות בו תת-מין אך רוב החוקרים רואים בו מין נפרד. הוא תואר לראשונה ב-1892 בידי החוקר הגרמני פרנז מרטין הילגנדורף. החדקן יכול להגיע לאורך 150 סנטימטרים (4.9 רגל) והוא בעל גוון ירוק-זית עד ירוק כהה עם לוחיות צד צהובות-לבנות. החדקן בעל חוטם רחב ושפה מפוצלת לשתיים והוא חסר שיניים. לצד חוטמו החדקי מספר זיפים ארוכים המשמשים לזיהוי טרף כמו דגים וסרטנים. החדקן מצוי בסכנת הכחדה חמורה בטבע עקב דיג יתר להכנת קוויאר, פגיעה מסירות, תפיסה כשלל לוואי, זיהום מים והקמת סכרים. מדיה וקבצים בנושא חדקן סחלין בוויקישיתוף חדקן סחלין, באתר NCBI (באנגלית) חדקן סחלין, באתר FishBase (באנגלית) חדקן סחלין, באתר GBIF (באנגלית) חדקן סחלין באתר הרשימה האדומה של IUCN
קיידן בויד

קיידן מייקל בויד (באנגלית: Cayden Michael Boyd; נולד ב־24 במאי 1994) הוא שחקן אמריקאי. בויד נולד ב-24 במאי 1994 בבדפורד (אנ'), טקסס, בנם של דבי ומייק בויד. הצעירותו עבר עם הוריו ואחותו הגדולה, השחקנית ג'נה בויד להתגורר בלוס אנג'לס, קליפורניה. הוא סיים את לימודיו בתיכון וילג' אשר ממוקם בשכונת סאן ואלי (אנ') בלוס אנג'לס. בויד מנגן בכינור וצ'לו ושיחק כדורגל בתיכון. הוא בוגר לימודי תואר ראשון במנהל עסקים מאוניברסיטת פפרדיין (אנ') בשנת 2016. במנהל עסקים. בויד קיבל את תפקידיו הראשונים, תפקידי טלוויזיה קטנים ופרסומות, כבר בגיל שבע. בשנת 2003 הוא גילם את בנו של טים רובינס בסרט בקולנוע "מיסטיק ריבר". בשנת 2004 לוהק לתפקיד הראשי של מקס בסרט "הרפתקאות שארקבוי ולבהגירל" שהוקרן לראשונה בשנת 2005. בשנת 2006 הוא שיחק את וורן וורת'ינגטון השלישי בסרט "אקס-מן 3: המפלט האחרון", והוא לוהק לתפקיד הראשי בסרט "יש חלומות, נצא למסע" משנת 2007. בשנת 2008 הופיע לצד ג'וליה רוברטס ווילם דפו בסרט "לחזור בקיץ" . בשנת 2014 הופיע בסדרה "אוקוורד" וחזר לשחק בה גם שנה לאחר מכן. הוא גילם את החבר של ג'נה. במרץ 2021 לוהק לתפקיד בסדרת הטלוויזיה של שואוטיים, "הגברת הראשונה". שם הוא גילם את מייקל פורד, בנם הבכור של נשיא ארצות הברית ג'רלד פורד ורעייתו בטי פורד. מדיה וקבצים בנושא קיידן בויד בוויקישיתוף קיידן בויד, ברשת החברתית אינסטגרם קיידן בויד, במסד הנתונים הקולנועיים IMDb (באנגלית) קיידן בויד, באתר AllMovie (באנגלית) קיידן בויד, באתר Rotten Tomatoes (באנגלית) קיידן בויד, באתר Metacritic (באנגלית) "Cayden Boyd". Hollywood.com. נבדק ב-29 ביולי 2016. {{cite web}}: (עזרה) "Cayden Boyd - Credits". TV Guide. נבדק ב-26 בפברואר 2012. {{cite web}}: (עזרה) Addie Morfoot (19 בספטמבר 2004). "Cayden Boyd". Variety. נבדק ב-29 ביולי 2016. {{cite web}}: (עזרה) Joe Leydon (3 ביוני 2005). "Review: 'The Adventures of Sharkboy and Lavagirl in 3-D'". Variety. נבדק ב-29 ביולי 2016. {{cite web}}: (עזרה) Justin Chang (8 במאי 2005). "Cayden Boyd". Variety. נבדק ב-29 ביולי 2016. {{cite web}}: (עזרה) Jay Weissberg (29 באוקטובר 2007). "Review: 'Have Dreams, Will Travel'". Variety. נבדק ב-29 ביולי 2016. {{cite web}}: (עזרה) Alissa Simon (11 בפברואר 2008). "Review: 'Fireflies in the Garden'". Variety. נבדק ב-29 ביולי 2016. {{cite web}}: (עזרה) Kirk Honeycutt (13 בפברואר 2008). "Fireflies in the Garden: Film Review". The Hollywood Reporter. נבדק ב-29 ביולי 2016. Flashbacks to Michael's childhood (Cayden Boyd touchingly plays him as a boy)... {{cite web}}: (עזרה) Ariana Bacle (31 באוגוסט 2015). "Awkward: EW review". Entertainment Weekly. נבדק ב-29 ביולי 2016. Jenna’s still hanging with her latest fling, a Marine named Brian (Cayden Boyd)... {{cite web}}: (עזרה) Denise Petski, Deadline, Deadline, ‏3 בפברואר 2021 Petski, Denise (10 במרץ 2021). "'The First Lady': Aya Cash, Jake Picking, Ben Cook Among 8 Cast In Showtime Anthology Series". Deadline Hollywood. נבדק ב-10 במרץ 2021. {{cite web}}: (עזרה)
מירנדה דו דורו

מירנדה דו דורו (בפורטוגזית: Miranda do Douro) היא עיירה ומועצה מקומית שנמצאת במחוז ברגנסה (אנ'), פורטוגל. העיירה ממוקמת בגבול עם ספרד כאשר הנהר דורו מפריד בין המדינות. ממצאים ארכאולוגיים מראים שהתיישבות באזור הייתה קיימת עוד בתקופת הברונזה. בתקופת מלך דיניש סוכם על הגבול בין המדינות וב-12 בדצמבר 1286 העיר הוקמה באופן רשמי. בסוף המאה ה-14 כוחות של ממלכת קסטיליה כבשו את האזור אך הם גורשו על ידי ז'ואאו הראשון. בשנת 1545 הוחלט על ייסוד דיוקסיה והחלה בניית קתדרלת מירנדה דו דורו. בשנת 1762 במהלך מלחמת שבע השנים כוחות קרלוס השלישי. בעקבות פיצוץ תחמושת נהרסו מגדלי המבצר וכשליש מתושבי העיר נהרגו. כעבור שנתיים הנהגה דתית של האזור עברה לברגנסה וחשיבותה של העיר פחתה. השפה המדוברת באזור היא מירנדזית שבשנת 1999 קיבלה מעמד רשמי בפורטוגל. ספרד ארנדה דה דודו, ספרד ספרד בימנס, ספרד מדיה וקבצים בנושא מירנדה דו דורו בוויקישיתוף אתר האינטרנט הרשמי של מירנדה דו דורו ערך זה הוא קצרמר בנושא פורטוגל ובנושא יישובים. אתם מוזמנים לתרום לוויקיפדיה ולהרחיב אותו.
ג'נה בויד

ג'נה מישל בויד (באנגלית: Jenna Boyd נולדה ב -4 במרץ 1993) היא שחקנית קולנוע, טלוויזיה ומדבבת אמריקאית. היא ידועה בעיקר בזכות תפקידיה בסרטים העלילתיים "הנעדרת", אחוות הג'ינס ובסדרה לא טיפוסי בהפקת נטפליקס. ג'נה בויד נולדה בבדפורד, טקסס. היא התגלתה בגיל שנתיים כאשר מלהקת חיפשה דוגמנית לפרסומת. היא והוריה ואחיה הצעיר קיידן (גם הוא שחקן) עברו להתגורר בלוס אנג'לס כדי להמשיך בקריירת המשחק שלה. בספטמבר 2019 היא עברה לטולסה שבאוקלהומה כחלק מתוכנית לימודי משחק. היא בוגרת אוניברסיטת פפרדין, שם קיבלה תואר במנהל עסקים. בויד החלה את הקריירה שלה בגיל שלוש, והופיעה בפרקים של סדרת הטלוויזיה לילדים החברים של ברני. בסרט הקולנוע "דיקי רוברטס: ילד פלא לשעבר" היא מגלמת בת למשפחה שנשכרה על ידי הדמות (דייוויד ספייד) כדי לעזור לו לשחזר את ילדותו. הפריצה הגדולה של בויד הגיעה כשהיא לוהקה לסרט הקולנוע "הנעדרת", לצד קייט בלאנשט ואוון רייצ'ל ווד. בשנת 2005 גילמה בויד את ביילי גרפמן החולה בלוקמיה בסרט הקולנוע אחוות הג'ינס. היא שיחקה במיני סדרה "ההתכנסות" בה גילמה את בתו של רופא (פיטר גלאגר ) המחפש את אשתו ובסדרה הלוחשת לרוחות, כשהיא מגלמת נערה בעייתית המתגוררת אצל משפחת אומנה. בשנת 2017 גילמה את פייג' הרדוויי, חברתה של הדמות הראשית, סם גרדנר, בסדרת נטפליקס, "לא טיפוסי". בשנת 2017 שיחקה את ליזי סלצזמן (חברתה של הופ מייקלסון) בסדרה "מורשות". בויד היא גם יועצת לטיפוח העור של חברת הקוסמטיקה רודן ופיילדס. ג'נה בויד, ברשת החברתית אקס (טוויטר) ג'נה בויד, ברשת החברתית אינסטגרם ג'נה בויד, ברשת החברתית טיקטוק ג'נה בויד, במסד הנתונים הקולנועיים IMDb (באנגלית) ג'נה בויד, באתר AllMovie (באנגלית) ג'נה בויד, במסד הנתונים הקולנועיים KinoPoisk (ברוסית) ג'נה בויד, באתר MusicBrainz (באנגלית) "Jenna Boyd: Sob Sister". וושינגטון פוסט. 1 ביוני 2005. נבדק ב-8 באוגוסט 2019. {{cite news}}: (עזרה) Spencer, Samuel (14 בספטמבר 2018). "Atypical season 2 cast: Who is Jenna Boyd? Who plays Paige?". express.co.uk. נבדק ב-8 באוגוסט 2019. {{cite news}}: (עזרה) staff, Tyler Butler, KTUL (2019-09-03). "Actress moves to Tulsa as part of Tulsa Remote program". KTUL. נבדק ב-2019-09-06. Parker, Maggie (18 באוקטובר 2017). "Bailey from 'The Sisterhood of the Traveling Pants' is all grown up — and a stunning skin care guru". Yahoo.com. נבדק ב-8 באוגוסט 2019. {{cite news}}: (עזרה)
מלון דיסנילנד

מלון דיסנילנד (באנגלית: Disneyland Hotel) הוא שמם של שלושה מלונות של חברת וולט דיסני המצויים באתרי הנופש של החברה. מלון דיסנילנד שבאנהיים בקליפורניה תוכנן על ידי משרד האדריכלים Pereira & Luckman (פריירה ולאקמן) והחל לפעול בשנת 1955. עד שנת 1988 לא היה המלון בבעלות חברת וולט דיסני. כאשר הקים וולט דיסני את פארק השעשועים דיסנילנד, עלויות בניית הפארק עלו על 17 מיליון דולרים, לחברת וולט דיסני לא נותר די כסף להקים את המלון שאמור היה להיבנות בסמוך. דיסני וג'ק ורת'ר חתמו על הסכם לפיו ורת'ר יקים וינהל את המלון. על פי החוזה ורת'ר יכול להשתמש בשם "מלון דיסנילנד" על כל מלון שיקים בקליפורניה עד שנת 2054. כאשר מייקל איזנר הפך מנכ"ל חברת וולט דיסני בשנת 1984 הוא רצה לבטל את ההסכם, אולם ורת'ר סירב. רק לאחר מותו של ורת'ר רכשה חברת וולט דיסני את חברתו של ורת'ר במטרה לבטל את החוזה. במסגרת רכישה זו הפכה חברת וולט דיסני לבעלים של ספינת הוד מלכותה המלכה מרי שעגנה בלונג ביץ'. המלון מורכב משלושה מגדלים ומקושר באמצעות מערכת המונורייל של דיסנילנד לדאונטאון דיסני ולדיסנילנד. מלון דיסנילנד שנבנה באתר הנופש דיסנילנד פריז במרנה לה ול שבפריז בנוי בסגנון ויקטוריאני. המלון, שנבנה בשנת 1991 נמצא בכניסה לפארק השעשועים דיסנילנד פריז, והמבקרים בפארק נכנסים אליו בעוברם מתחת למבנה המלון. המלון הוא המפואר והיקר במלונות אתר הנופש. מלון דיסנילנד השלישי שנפתח היה המלון באתר הנופש דיסנילנד הונג קונג שבמפרץ פני באי לנטאו שבהונג קונג. התמה שבבסיס המלון היא מטע כותנה טרופי. המלון ממוקם בסמוך לנמל דיסנילנד על אדמה שיובשה מן הים. המלון נפתח ב-12 בספטמבר 2005. המלון תוכנן ונבנה, בדומה ליתר מבני אתר הנופש, בהקפדה על שיטות וכללי הפנג שווי, והוא דומה לאתר הנופש והספא הפלורידיאני הגדול של דיסני בדיסניוורלד. מלון דיסנילנד באתר הנופש טוקיו דיסני נפתח בשמיני ביולי 2008. מלון זה, שאינו בבעלות חברת וולט דיסני נבנה על ידי הבעלים של האתר - חברת ארצות המזרח. המלון נבנה בסגנון המלונות בדיסנילנד פריז ובדיסנילנד הונג קונג, והוא ממוקם בכניסה לפארק. מדיה וקבצים בנושא מלון דיסנילנד בוויקישיתוף
שגרירות הונדורס בישראל

שגרירות הונדרס בישראל היא הנציגות הדיפלומטית של הונדורס במדינת ישראל. הנציגות הוקמה ב-24 ביוני 2021 בירושלים. השגרירות ממוקמת בגן הטכנולוגי מלחה לצד שגרירות גואטמלה בישראל. ב-1985 נחנכה שגרירות הונדורס בתל אביב. ב-2008[דרוש מקור] עברה השגרירות לשכונת מישור הנוף בעיר ראשון לציון. ב-24 במרץ 2019, הודיע נשיא הונדורס, חואן אורלנדו ארננדס על העברת השגרורות לירושלים. ב-1 בספטמבר באותה שנה ביקר ארננדס בישראל וחנך את המשרד המסחרי בירושלים. לאחר פחות מחודשיים, ב-2 בדצמבר 2019, דווח, כי שגרירות הונדורס צפויה להיות מועברת לירושלים, ובמקביל ישראל צפויה לפתוח מחדש את שגרירות ישראל בהונדורס, שנסגרה ב-1995 בשל קיצוצים בתקציב משרד החוץ. ב-24 ביוני 2021 הגיע לביקור בישראל, נשיא הונדורס, חואן אורלנדו ארננדס שם פגש את ראש ממשלת ישראל, נפתלי בנט ושוחח איתו. לאחר פגישתם, נפגשו השניים עם שר החוץ הישראלי, יאיר לפיד, ושרי החוץ והנשיאות של הונדורס וכן ראש רשות המיסים של הונדורס ואיתם הם חנכו את שגרירות הונדורס החדשה. לאחר הצהרה לתקשורת שנתן ראש הממשלה בנט, חתמו שר החוץ לפיד והנשיא ארננדס על שני הסכמי שיתוף פעולה, אחד מהם הוא בתחום סיוע החוץ. חנן עזרן, אחד משלנו, מעריב, 30 בנובמבר 1987 אריאל כהנא, ראש ממשלת רומניה הודיעה על העברת השגרירות לי-ם; הונדורס תפתח נציגות בבירה, באתר ישראל היום, ‏24 במרץ 2019 איתמר אייכנר, נשיא הונדורס הגיע לישראל: יחנוך משרד סחר בירושלים, באתר ynet, 1 בספטמבר 2019 איתמר אייכנר, הרומן עם אמריקה: גם הונדורס צפויה להעביר את השגרירות לירושלים, באתר ynet, 2 בדצמבר 2019 נחנכה שגרירות הונדורס בירושלים, בעיתון מקור ראשון, 24 ביוני 2021 איתמר אייכנר, רה"מ בנט בנאום לצד נשיא הונדורס: "חמאס ביצע פשע מלחמה כפול", באתר ynet, 24 ביוני 2021